b'\n_START_ARTICLE_\nF\xc3\xa6r\xc3\xb8ernes Kommando\n_START_PARAGRAPH_\nF\xc3\xa6r\xc3\xb8ernes Kommando i Mj\xc3\xb8rkadalur p\xc3\xa5 Streymoy er en niv\xc3\xa5 III kommandomyndighet i det danske forsvar og er underlagt S\xc3\xb8v\xc3\xa6rnets Operative Kommando (SOK). Dens oppgave er \xc3\xa5 ivareta riksfellesskapets suverenitet ved \xc3\xa5 overv\xc3\xa5ke farvannene og luftrommet omkring F\xc3\xa6r\xc3\xb8yene. Kommandoen l\xc3\xb8ser i tillegg oppgaver som fiskeriinspeksjon, sj\xc3\xb8redningstjeneste, pasienttransport og andre oppgaver av samfunnsmessig karakter.\n_START_SECTION_\nHistorie\n_START_PARAGRAPH_\nF\xc3\xa6r\xc3\xb8ernes Marinedistrikt ble opprettet 5. september 1951 i T\xc3\xb3rshavn._NEWLINE_Den 1. juni 1961 endret distriktet navn til F\xc3\xa6r\xc3\xb8ernes Kommando, og samme dato ble Marinestation Thorshavn opprettet som myndighet._NEWLINE_I 1963 ble Marine\xc2\xadstasj\xc2\xadonen p\xc3\xa5 Hoyv\xc3\xadks\xc2\xadvegur 58 bygget og ble det nye tilholdssted for F\xc3\xa6r\xc3\xb8ernes Kom\xc2\xadmando, som inntil 1979 bestod av kommando\xc2\xadmyndigheten (F\xc3\xa6r\xc2\xad\xc3\xb8ernes Kom\xc2\xadmando), Marine\xc2\xadstation Thorshavn og Fl\xc3\xa5de\xc2\xad\xc2\xadradio Thors\xc2\xadhavn. Siden samlokaliseringen i 1979 har F\xc3\xa6r\xc3\xb8ernes Kommando v\xc3\xa6rt felles myn\xc2\xaddighet\xc2\xadsnavn._NEWLINE_1. januar 2001 ble den nye niv\xc3\xa5 II-myndighet opprettet, som fikk navnet F\xc3\xa6r\xc3\xb8ernes Kommando._NEWLINE_2. juli 2002 ble det avholdt en seremoni der Dannebrog ble firt for siste gang p\xc3\xa5 Marinestasjonen. N\xc3\xb8kkelen til bygningene ble deretter overrakt T\xc3\xb3rshavns borgermester. Den endelige utflytting var en realitet, og Mj\xc3\xb8rkadalur det nye tilholdssted for F\xc3\xa6r\xc3\xb8ernes Kommando._NEWLINE_Fra Mj\xc3\xb8rkadalur ble NATOs radaranlegg p\xc3\xa5 Sornfelli i 749 meters h\xc3\xb8yde styrt. Radarstasjonen var et ledd i forsvaret av den nordlige polarkrets. Radaranlegget ble avviklet ved en liten seremoni 1. januar 2007 etter mer enn 40 \xc3\xa5rs drift._NEWLINE_Det er tillatt for sivile \xc3\xa5 ferdes p\xc3\xa5 fjellveien opp til radaranlegget, hvor det er panoramautsikt over F\xc3\xa6r\xc3\xb8yene.'